เรดบูลเรซซิง

เรดบูลเรซซิง (อังกฤษ: Red Bull Racing) ปัจจุบันแข่งขันภายใต้ชื่อ ออราเคิลเรดบูลเรซซิง (อังกฤษ: Oracle Red Bull Racing) และรู้จักกันในชื่อทั่วไปว่า เรดบูล หรือ อาร์บีอาร์ (อังกฤษ: RBR) เป็นทีมแข่งรถฟอร์มูลาวันในเครือของบริษัทสัญชาติออสเตรีย เรดบูล จีเอ็มบีเอช ร่วมกับอีกทีมคือเรซซิงบูลส์ เรดบูลก่อตั้งทีมขึ้นมาหลังจากเข้าครอบครองกิจการของจากัวร์เรซซิงเพื่อแข่งขันในฤดูกาล 2005 โดยถือใบอนุญาตสัญชาติบริติชจนถึงฤดูกาล 2006 และถือใบอนุญาตประเทศออสเตรียตั้งแต่ฤดูกาล 2007 เป็นต้นมา เรดบูลเรซซิงมีที่ตั้งอยู่ที่เมืองมิลตันคีนส์ สหราชอาณาจักร และบริหารจัดการโดยคริสเตียน ฮอร์เนอร์ มาตั้งแต่ก่อตั้งทีม จนกระทั่งถูกแทนที่โดยโลร็อง แมเกียส ระหว่างฤดูกาล 2025 เรดบูลเรซซิงขับเคลื่อนด้วยเครื่องยนต์ของคอสเวิร์ทในฤดูกาล 2005 และเครื่องยนต์ของแฟร์รารีในฤดูกาล 2006 ทีมเปลี่ยนมาใช้เครื่องยนต์ที่ผลิตโดยเรโนลต์ตั้งแต่ฤดูกาล 2007 ถึง 2018 (เครื่องยนต์ของเรโนลต์เปลี่ยนชื่อเป็นแท็กฮอยเออร์ในฤดูกาล 2016 ถึง 2018 หลังจากความสัมพันธ์ระหว่างเรดบูลและเรโนลต์สิ้นสุดลงในฤดูกาล 2015) โดยระหว่างความร่วมมือนี้เรดบูลเรซซิงได้รับตำแหน่งแชมป์โลกประเภทนักขับกับเซบัสทีอัน เฟ็ทเทิล และประเภทผู้ผลิตสี่สมัยติดต่อกันในฤดูกาล 2010, 2011, 2012 และ 2013 ทำให้กลายเป็นทีมสัญชาติออสเตรียทีมแรกที่ได้รับตำแหน่ง ทีมเริ่มใช้เครื่องยนต์ของฮอนด้าในฤดูกาล 2019 ความร่วมมือกับฮอนด้าประสบความสำเร็จมากที่สุดในฤดูกาล 2021 หลังจากที่มักซ์ แฟร์สตัปเปิน นักขับของทีมได้รับตำแหน่งแชมป์โลกประเภทนักขับ ซึ่งแฟร์สตัปเปินยังได้รับตำแหน่งในฤดูกาล 2022, 2023 และ 2024 เรดบูลเรซซิงได้รับตำแหน่งแชมป์โลกประเภทผู้ผลิตพร้อมกันสองสมัยในฤดูกาล 2022 และ 2023 โดยเสียตำแหน่งให้แก่เมอร์เซเดสในฤดูกาล 2021 และแมคลาเรนในฤดูกาล 2024 ฮอนด้าออกจากการแข่งขันหลังจากฤดูกาล 2021 ถึงอย่างนั้นก็ยังจัดหาเครื่องยนต์ให้แก่ทีมภายใต้ชื่อ เรดบูลพาวเวอร์เทรนส์ จนสิ้นสุดฤดูกาล 2025 เรดบูลเรซซิงใช้งานเครื่องยนต์ของฟอร์ดและอุโมงค์ลมใหม่ในฤดูกาล 2026 สถิติการแข่งขัน ผลการแข่งขันฟอร์มูลาวัน เรดบูลเรซซิงมีสถิติการแข่งขันในฐานะทีมผู้ผลิตดังต่อไปนี้: อัตราร้อยละของตำแหน่งแชมป์โลกประเภทผู้ผลิตที่ได้รับ: 28.6% อัตราร้อยละของตำแหน่งแชมป์โลกประเภทนักขับที่ได้รับ: 38.1% อัตราร้อยละของการแข่งขันกรังด์ปรีซ์ที่ชนะ: 30.3% (ตัวหนา หมายถึงได้รับตำแหน่งแชมป์โลก) หมายเหตุ * ฤดูกาลกำลังดำเนินอยู่ แชมป์โลกประเภทนักขับ นักขับสองคนดังต่อไปนี้ได้รับตำแหน่งแชมป์โลกฟอร์มูลาวันประเภทนักขับกับเรดบูลเรซซิง: เซบัสทีอัน เฟ็ทเทิล (2010, 2011, 2012, 2013) มักซ์ แฟร์สตัปเปิน (2021, 2022, 2023, 2024) อ้างอิง แหล่งข้อมูลอื่น เว็บไซต์ทางการ เรดบูลจูเนียร์ทีม